CELEX: 62006TA0208
Language: sk
Date: 2011-11-30 00:00:00
Title: Vec T-208/06: Rozsudok Všeobecného súdu z  30. novembra 2011 — Quinn Barlo a i./Komisia ( „Hospodárska súťaž — Kartely — Trh s metakrylátmi — Rozhodnutie, ktorým sa konštatuje porušenie článku 81 ES a článku 53 Dohody o EHP — Pojem jediné porušenie — Dĺžka trvania porušenia — Pokuty — Závažnosť porušenia — Poľahčujúce okolnosti“ )

28.1.2012   
            
            
               SK
            
            
               Úradný vestník Európskej únie
            
            
               C 25/46
            
         
      Rozsudok Všeobecného súdu z 30. novembra 2011 — Quinn Barlo a i./Komisia
      (Vec T-208/06) (1)
      
      (Hospodárska súťaž - Kartely - Trh s metakrylátmi - Rozhodnutie, ktorým sa konštatuje porušenie článku 81 ES a článku 53 Dohody o EHP - Pojem jediné porušenie - Dĺžka trvania porušenia - Pokuty - Závažnosť porušenia - Poľahčujúce okolnosti)
      (2012/C 25/86)
      Jazyk konania: angličtina
      
         Účastníci konania
      
      
         Žalobkyne: Quinn Barlo Ltd (Cavan, Írsko), Quinn Plastics NV (Geel, Belgicko) a Quinn Plastics GmbH (Mayence, Nemecko) (v zastúpení: W. Blau, F. Wijckmans a F. Tuytschaever, advokáti)
      
         Žalovaná: Európska komisia (v zastúpení: pôvodne V. Bottka a S. Noë, neskôr V. Bottka a N. Khan, splnomocnení zástupcovia)
      
         Predmet veci
      
      Návrh na zrušenie článkov 1 a 2 rozhodnutia Komisie K(2006) 2098 v konečnom znení z 31. mája 2006 týkajúceho sa konania o uplatnení článku 81 ES a článku 53 Dohody o EHP (vec COMP/F/38.645 — Metakryláty) v rozsahu, v akom sa týka žalobkýň, a subsidiárne návrh na zrušenie článku 2 tohto rozhodnutia v rozsahu, v akom ukladá žalobkyniam pokutu a ešte subsidiárnejšie návrh na zníženie výšky tejto pokuty
      
         Výrok rozsudku
      
      
                  1.
               
               
                  Článok 1 rozhodnutia Komisie K(2006) 2098 v konečnom znení z 31. mája 2006 týkajúceho sa konania o uplatnení článku 81 ES a článku 53 Dohody o EHP (vec COMP/F/38.645 — Metakryláty) sa zrušuje jednak v rozsahu, v akom konštatuje, že Quinn Barlo Ltd, Quinn Plastics NV a Quinn Plastics GmbH porušili článok 81 ES a článok 53 Dohody o európskom hospodárskom priestore (EHP) tým, že sa podieľali na viacerých dohodách a zosúladených postupoch, ktoré sa týkali nielen pevných dosiek z polymethylmethakrylátu, ale tiež formovacej zmesi z polymethylmethakrylátu a sanitárnych výrobkov z polymethylmethakrylátu, a ďalej v rozsahu, v akom konštatuje zodpovednosť týchto spoločností za ich účasť na karteli v období od 1. novembra 1998 do 23. februára 2000.
               
            
                  2.
               
               
                  Výška pokuty, ktorú sú povinné solidárne zaplatiť Quinn Barlo, Quinn Plastics NV a Quinn Plastics GmbH podľa článku 2 rozhodnutia K(2006) 2098 v konečnom znení, je stanovená na 8 250 000 eur.
               
            
                  3.
               
               
                  V zostávajúcej časti sa žaloba zamieta.
               
            
                  4.
               
               
                  Quinn Barlo, Quinn Plastics NV a Quinn Plastics GmbH znášajú 60 % svojich vlastných trov konania a 60 % trov konania vynaložených Európskou komisiou.
               
            
                  5.
               
               
                  Komisia znáša 40 % svojich vlastných trov konania a 40 % trov konania vynaložených Quinn Barlo, Quinn Plastics NV a Quinn Plastics GmbH.
               
            
         (1)  Ú. v. EÚ C 224, 16.9.2006.